
Környezeti Katasztrófák és Egyetemisták: Klímaszorongás Vizsgálata

Kulcsszavak: Szorongás; Klímaváltozás;Mentális egészség
A klímaszorongás jelensége hazánkban még kevésbé ismert, azonban több, idegen nyelven íródott kutatás is található róla. Kevésbé feltárt terület ugyan, de a klímaváltozás miatt kialakuló negatív hatások mentális rombolása is legalább annyira fontos, mint a materiális károk. A dolgozatom célja az volt, hogy az egyetemisták körében felmérjem a klímaszorongás mentális egészségre tett hatásait, illetve, hogy ezeket párhuzamba állítsam egyéb mentális betegségekkel, a szorongással, illetve a depresszióval.
Egy kérdőív alapú kutatást végeztem, amelyet online volt lehetőségük kitölteni anonim módon a fiatal felnőtteknek. A kutatás eredményét statisztikai módszerekkel elemeztem, és feltett hipotéziseimet így elemezni tudtam.
A klímaszorongás szakirodalmi háttere is helyet kapott a dolgozatomban, a kialakulásának egészen a kezdetéig jutottam vissza, valamint megtaláltam azokat az alternatívákat erre a jelenségre, amelyeket régebben használtak a hasonló tünetek megnevezésére.
A kapott eredményeim szerint létezik a klímaváltozás miatt kialakuló szorongás hazánkban is. A kutatás kimutatta, hogy a kitöltők nagy része tudatos a klímaváltozás negatív hatásainak csökkentése szempontjából a mindennapjaiban. Az egyéb mentális betegségek (pl. a fennálló depresszió és a szorongás mértéke), nem voltak szoros összefüggésben a klímaszorongással. Ugyanakkor a fiatalok általános egészségi állapota már hatással volt a mentális működésükre, így közvetve a klímaszorongásukra is.
Bízom abban, hogy a klímaváltozás mentálisan romboló hatásainak vizsgálata ráébreszt sokakat arra, hogy a környezetünk pusztításának hatására a testi és mentális egészségünk is egyre inkább sérülhet



